Spis č.: A/2013/17639
Oznámenie o zadávaní zákazky 

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontakt pre vysvetlenie oznámenia o zadávaní zákazky:
Terézia Milčevičová, Referát výstavby, Oddelenie výstavby, investícií a stavebného úradu 
mob.: 0918 937 364, e-mail: milcevicova@kosice.sk 
E -mail pre podanie ponuky: 2013.17639@kosice.sk 
Kontaktná osoba pre verejné obstarávanie: Ing. Andrea Vašková
tel.: 055/ 64 19 881, e-mail: andrea.vaskova@kosice.sk

2.	Názov predmetu zákazky:
„Rozšírenie priestorov Nízkoprahového denného centra pre deti a rodinu – Komunitné centrum Luník IX“. Zákazka (zmluva) je na:  poskytnutie služby 

3.	Stručný opis predmetu zákazky: 
Ide o vyhotovenie projektovej dokumentácie pre účely stavebného konania, vyhotovenie projektovej dokumentácie pre realizáciu stavby a výber dodávateľa, inžiniersku činnosť potrebnú pre vydanie stavebného povolenia, výkon autorského dozoru (predpokladaný počet hodín 50)  pre účely rekonštrukcie miestností komunitného centra.  
Rozloha rekonštruovanej plochy je do 250 m² a zahŕňa výmenu okien, vybudovanie požiarnej steny, vnútorné stierky, výmena podlahy, búranie priečok, postavenie novej priečky, rekonštrukcia sociálnych zariadení. Časť existujúcich priestorov sa využíva na realizáciu spoločenských aktivít a činností, časť však nie je užívaniaschopná. 

4.	Predpokladaná hodnota zákazky (bez DPH): 6 790,00  € 

5.	Základné zmluvné podmienky: 
-	Miesto poskytnutia služieb: Magistrát mesta Košice, Trieda SNP 48/A, 040 11 Košice
-	Lehota na dodanie predmetu zákazky (kompletná projektová dokumentácia vrátane kladných vyjadrení všetkých dotknutých inštitúcií pre stavebné povolenie): 60 dní
-	Splatnosť faktúr: 30 dní

6.	Lehota na predkladanie ponúk: do 19.07.2013, 10:00 hod.

7.	Stanovenie ceny

-	Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky nesmie prekročiť stanovenú výšku bez DPH: 20 000,- €

8.	Postup vo verejnom obstarávaní: jednoetapový.

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 a poslať výlučne na e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované.

10.	Splnenie podmienok účasti:
-	V ponuke je potrebné predložiť (oskenované a zaslané na e-mail pre ponuky spolu                s ponukou) nasledovné doklady:
 
1.	Doklad: kópiu oprávnenia na poskytnutie služby 
Podmienka účasti: uchádzač musí byť  oprávnený poskytovať požadovanú službu.
2.	Doklad: zoznam poskytnutých služieb
Podmienka účasti: uchádzač musí preukázať, že za posledné tri roky (2010–2012) úspešne realizoval minimálne 3 zákazky pri projektoch obdobného charakteru t.j. spracovanie projektovej dokumentácie na rekonštrukciu budov a objektov s minimálnym stavebným nákladom 150 000,- € bez DPH na jeden projekt a ktoré boli financované v rámci štrukturálnych fondov EÚ. V zozname uchádzač uvedie objednávateľa, názov zákazky, mesiac a rok poskytnutia služieb (mesiac podpísania zmluvy o dielo a mesiac odovzdania PD), finančný objem stavebných nákladov, telefonický kontakt na zástupcu objednávateľa (pre možnosť overenia údajov). 

11.	Spôsob hodnotenia ponúk - kritéria:  

Kritériami na hodnotenie ponúk je:  cena a termín poskytnutia služby
Jednotlivým kritériám je určená váhovosť: 
Cena celkom (EURO vrátane DPH):  50% t.j. max. 50 bodov,  
Termín poskytnutia služby (v kalendárnych dňoch): 50% t.j. max. 50 bodov.
Spôsob hodnotenia kritériá je nasledovný:  body sa prideľujú na základe váhovosti pre jednotlivé kritéria.  
Úspešným uchádzačom bude ten, kto získa najvyšší počet bodov v súčte za obidva kritéria hodnotenia (teoreticky max.100 bodov, ak ponúkne najnižšiu cenu a najkratší termín). 
Uchádzačovi, ktorý ponúkne najnižšiu cenu resp. najkratší termín sa pridelí max. počet bodov t.j. 50. 
Ostatným uchádzačom sa pridelia body podľa nepriamej úmery. 
Nepriama úmera: najnižšia ponúknutá hodnota – cena resp. termín / iná ponúknutá hodnota – cena resp. termín x (slovom: krát) max. počet bodov t.j. 50 stanovených pre dané kritérium.

12.	Prijatie ponuky:

Ak návrh zmluvy úspešného uchádzača nebude v súlade s oznámením o zadávaní zákazky alebo jeho ponukou alebo bude mať neprijateľné podmienky, verejný obstarávateľ  vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

13.	Verejný obstarávateľ môže pred podpisom zmluvy požiadať úspešného uchádzača                     o predloženie originálu alebo overenej kópie oprávnenia na poskytnutie služieb, prípadne ďalších požadovaných dokladov podľa oznámenia, ktoré boli predložené iba oskenované kópie v elektronickej podobe bez zaručeného elektronického podpisu.

...................................................
									riaditeľ magistrátu

Prílohy: 
1.	Podrobný opis predmetu zákazky (+ Lokalitný plán, Pôdorys riešeného priestoru, Rez riešeného priestoru, Výpis z listu vlastníctva a snímka katastrálnej mapy)
2.	Formulár na ponuku uchádzača
3.	Zmluvné podmienky - návrh zmluvy